Angka Khmer

Angka Khmer ialah simbol-simbol yang digunakan untuk menulis nombor-nombor bagi beberapa bahasa di Kemboja, terutamanya bahasa Khmer, bahasa rasmi Kemboja. Catatan terawal yang mengandungi angka Khmer terdapat pada inskripsi bertarikh bertarikh 604 Masihi yang ditemui di kuil Bayang, terletak tidak jauh dari Angkor Borei.

Angka

Seperti sistem angka Hindu-Arab, angka Khmer moden juga menggunakan sistem tatatanda kedudukan perpuluhan. Orang Khmer telah menggunakan angka sifar dalam tempat perpuluhan sejak abad ke-7, dua ratus tahun sebelum penggunaannya di India.Bagaimanapun, orang Khmer purba pada zaman Angkor juga menggunakan simbol-simbol berbeza untuk nombor 10,20 dan 100. Setiap gandaan 20  atau 100 memerlukan satu lejang tambahan di atas aksara, contohnya nombor 47 dibentuk dengan menggunakan simbol 20 bersama  lejang aksara tambahan, diikuti dengan simbol untuk 7. Percanggahan dengan sistem perpuluhan ini menunjukkan sistem angka Khmer pada zaman Angkor menggunakan sistem perduapuluhan.

Oleh kerana angka Thai dan angka Lao diadaptasi dari angka Khmer tua, persamaan dengan angka Khmer tua masih boleh dilihat pada kedua-dua sistem seperti di dalam jadual di bawah:

Nombor Khmer moden 
Nama untuk nombor Khmer moden adalah berasaskan sistem dewiperlimaan, dengan penggunaan kedua-dua asas 5 dan asas 10. Contohnya, nombor 6 (ប្រាំមួយ) ditulis dengan 5 (ប្រាំ) ditambah dengan 1 (មួយ).

Nombor dari 0 hinngga 5 
Kesemua nombor Khmer dari 1 hingga 5 berasal dari bahasa Mon-Khmer, kecuali nombor 0 yang dipinjam dari perkataan Sanskrit śūnya.

 Sesetengah penulis mungkin secara alternatif menandakan  sebagai sebutan untuk perkataan dua, dan samada  atau  untuk perkataan tiga.
 Di negara jiran Thailand, nombor tiga dikatakan membawa tuah. Tetapi di Kemboja, mengambil gambar secara bertiga dianggap boleh mengundang nasib malang, kerana dipercayai orang yang berada di tengah-tengah akan mati awal.

 Nota: Oleh kerana sistem romanisasi UNGEGN adalah berdasarkan sistem BGN/PCGN  tahun 1972 yang memiliki ejaan yang hampir sama, ia akan digunakan bersama dengan sistem romanisasi ALA-LC di dalam artikel ini.

Nombor dari 6 hingga 20 
Seperti dinyatakan sebelum ini, nombor dari 6 hingga 9 boleh dibentuk dengan menambah sebarang nombor dari 1 hingga 4 kepada nombor asas 5 (ប្រាំ), contohnya nombor 7 dibentuk dengan menambah asas 5 dengan 2. Lebih dari itu, orang Khmer menggunakan juga asas sepuluh, jadi nombor 14 dibentuk dengan menambah asas 10 dengan 4 dan nombor 16 dibentuk dengan menambah asas 10 dengan asas 5 dan nombor 1. 

As mentioned above, the numbers from 6 to 9 may be constructed by adding any number between 1 to 4 to the base number 5 (ប្រាំ), so that 7 is Secara harfiah constructed as 5 plus 2. Beyond that, Khmer uses a decimal base, so that 14 is constructed as 10 plus 4, rather than 2 times 5 plus 4; and 16 is constructed as 10+5+1.
Dalam pertuturan harian, nombor majmuk dari 11 hingga 19 boleh dibentuk menggunakan perkataan ដណ្ដប់  yang didahului oleh sebarang nombor dari satu hingga sembilan, jadi nombor 15 dibentuk menjadi ប្រាំដណ្ដប់ , berbanding istilah piawai ដប់ប្រាំ .

 Dalam pembentukan nombor dari 6-9 yang menggunakan 5 sebagai asas,  mungkin disebut juga ; memberikan , , , dan . Ini berlaku dalam dialek-dialek yang menggugurkan , tapi tidak semestinya terhad kepadanya saja, kerana pola ini juga mengikut pola suku kata minor Khmer.

Nombor dari 30 hingga 90 
Nombor dari tiga puluh hingga sembilan puluh dalam bahasa Khmer sangat mirip dengan nombor moden Thai dan Kantonis. Besar kemungkinan orang Khmer meminjamnya dari Bahasa Thai, kerana nombor-nombor tersebut tidak produktif dalam sistem Khmer (tidak boleh digunakan di luar lingkungan 30-90) dan memiliki persamaan fonologi yang ketara seperti yang dapat dilihat dalam jadual di bawah.
Secara tidak formal, penutur boleh memilih untuk menggugurkan akhiran  dan nombor masih boleh difahami. Contohnya, dibolehkan menyebut  (ប៉ែតមួយ) berbanding menyebut sepenuhnya  (ប៉ែតសិបមួយ). 

Perbandingan bahasa:

 Perkataan di dalam kurungan menunjukkan sebutan literal, sementara perkataan yang didahului tanda bintang adalah tidak produktif (hanya wujud dalam pembentukan khusus, tapi tidak boleh dipecah menjadi nombor asas).

Nombor dari 100 hingga 10 000 000 
Nombor Khmer piawai yang bermula dari seratus adalah seperti berikut:

Walaupun  មួយកោដិ sering digunakan untuk 10 juta, di beberapa kawasan ia sering diucapkan untuk merujuk kepada satu billion (yang lebih tepat disebut  មួយរយកោដិ). Bagi mengelakkan kekeliruan, kadang-kadang  មួយដប់លាន digunakan untuk 10 juta,  មួយរយលាន untuk 100 juta, dan  មួយពាន់លាន ("satu ribu juta") untuk 1 bilion..
Dialek-dialek Kemboja yang berbeza juga menggunakan nombor asas yang berbeza untuk membentuk nombor yang lebih besar dari seribu. Beberapa contohn dapat dilihat di dalam jadual di bawah:

Menghitung buah 
Sepertimana nombor Khmer zaman Angkor yang menggunakan asas - 20, bahasa Khmer moden juga memiliki perkataan-perkataan khusus untuk menghitung buah, mirip dengan bahasa Inggeris yang menggunakan perkataan-perkataan seperti "dozen" untuk menghitung benda-benda seperti telur.

Pengaruh  Sanskrit dan Pali 
Hasil dari pengaruh yang berpanjangan dari kesusasteraan bahasa Sanskrit dan Pali , mungkin kadangkala orang Khmer meminjam beberapa perkataan untuk menghitung. Kecuali beberapa nombor yang tiada dalam bahasa Khmer seperti 0 dan 100, secara umumnya nombor-nombor pinjaman ini terhad digunakan dalam teks-teks sastera, agama dan sejarah dan jarang digunakan dalam perbualan harian. Antara punca menurunnya penggunaan nombor-nombor pinjaman ini ialah kemunculan gerakan kebangsaan Khmer pada tahun 1960an yang cuba untuk membuang semua perkataan-perkataan Sanskrit dan Pali. Khmer Rouge juga melakukan usaha yang sama untuk membersihkan bahasa dengan membuang semua perkataan yang dianggap salah secara politik.

Nombor Ordinal 
Seperti (ที่ thi) dalam bahasa Thai dan (thứ) dalam bahasa Vietnam , ទី  digunakan oleh orang Khmer untuk membentuk nombor ordinal dengan meletakkannya di hadapan nombor kardinal.

Nombor Angkor 
Secara umumnya, nombor zaman pra Angkor dan Angkor menggunakan sistem dua asas iaitu asas 5 dan asas 20. Tidak seperti Khmer moden, sistem perpuluhan sangat terhad digunakan, dengan kedua-dua nombor sepuluh dan seratus dipinjam dari bahasa Cina dan Sanskrit. Orang Khmer Angkor juga menggunakan Sanskrit untuk merekodkan tarikh, kadang-kadang mencampurkannya  dengan angka Khmer asli, satu amalan yang kekal wujud sehingga kurun ke-20.
Nombor untuk 20, 40 dan 400  mungkin diikuti dengan hasil darab nombor,  dengan digit tambahan diletakkan pada hujungnya, jadi 27 dibentuk sebagai dua puluh-satu-tujuh, atau 20×1+7.

Nombor Proto-Khmer 
Proto-Khmer ialah nenek moyang hipotetik untuk bahasa Khmer moden yang mengandungi pelbagai ciri-ciri bahasa Mon-Khmer. Dengan membandingkan kedua-dua nombor Khmer moden dan Khmer Angkor dengan bahasa-bahasa Mon-Khmer Timur (atau Khmero-Vietik) seperti bahasa-bahasa Pearik, Proto-Viet-Mong, Bahasa Katuik dan Bahasa Bahnarik; memungkinkan pembinaan semula untuk Proto-Khmer seperti berikut.

Nombor dari 5-10 
Berbeza dengan bentuk-bentuk terkemudian nombor Khmer, Proto-Khmer memiliki sistem nombor perpuluhan tunggal. Nombor dari satu hingga lima adalah sama dengan yang terdapat dalam bahasa Khmer moden dan bahasa Mon-Khmer, sementara nombor dari enam hingga sembilan tidak ada sisanya dalam sistem moden, dan nombor sepuluh *kraaj (atau *kraay) sama dengan nombor moden untuk “seratus”. Ada kemungkinan permulaan *k, yang ditemui dalam nombor dari enam hingga sepuluh, adalah tanda awalan (prefix).

Rujukan 
Umum
 
 
 
 
 
 
 
 

Khusus

 Angka